“อาลีบาบา” กวาดยอดขาย 16 ชม.แรก “วันช้อปโลก” ทุบสถิติใหม่ 1 ล้านล้านบาท!!
“อาลีบาบา” กวาดยอดขาย 16 ชม.แรก “วันช้อปโลก” ทุบสถิติใหม่ 1 ล้านล้านบาท!!
“อาลีบาบา” กวาดยอดขาย 16 ชม.แรก “วันช้อปโลก” ทุบสถิติใหม่ 1 ล้านล้านบาท!!
11 พ.ย. 2562

ผู้สื่อข่าวรายงานว่า วันนี้ (11 พ.ย.62) ถือเป็นวันมหกรรมการช้อปปิ้งระดับโลก หรือวันแห่งการจับจ่ายซื้อสินค้าออนไลน์ของกลุ่มอาลีบาบา กรุ๊ป โฮลดิ้ง ที่จัดขึ้นทุกวันที่ 11 เดือน 11 หรือ 11 พฤศจิกายนของทุกๆ ปี สำหรับปีนี้เพียงแค่เปิดทำการซื้อขาย 1 ชั่วโมงแรกสามารถกวาดยอดขายไปแล้ว 91,200 ล้านหยวน หรือประมาณ 13,000 ล้านดอลลาร์ คิดเป็นเงินไทยกว่า 390,000 ล้านบาท หรือเกือบครึ่งของสถิติเดิมที่ทำไว้ในปีที่แล้วที่ตลอดทั้งวันทำยอดขายไปได้ 30,000 ล้านดอลลาร์
ทั้งนี้ จากการสำรวจมูลค่ายอดขายรวมของ Alibaba ณ เวลา 15.50 นาที กวาดยอดขายไปจำนวน 2.15 แสนล้านหยวน คิดเป็นเงินไทยประมาณ 9.33 แสนล้านบาท หรือเกือบ 1 ล้านล้านบาท
ส่วนอีกหนึ่งตัวเลขที่น่าสนใจคือ ปีนี้ Alibaba ใช้เวลาเพียง 10 ชั่วโมง 18 นาทีในการส่งสินค้าเดลิเวอรี่จำนวน 812 รายการ โค่นจำนวนของปี 2560 ไปเรียบร้อย
อย่างไรก็ตาม ยังเป็นที่น่าติดตามกันต่อไปว่าเมื่อครบ 24 ชั่วโมง ยอดขายรวมจะไปจบที่มูลค่าเท่าไหร่